ভারতের অনূর্ধ্ব-২৩ রাজ্য দলগুলো নিয়ে ঘরোয়া টুর্নামেন্ট সি.কে নাইড়ু টুর্নামেন্টে এই বোলারের খোঁজ মিলেছে। চার দিনের ম্যাচটি ছিল বেঙ্গল ও উত্তর প্রদেশের মধ্যে। তৃতীয় দিনে বেঙ্গলের দ্বিতীয় ইনিংসে বোলিংয়ে এসে তাক লাগিয়ে দেন উত্তর প্রদেশের বাঁ হাতি স্পিনার শিবা সিং। অনূর্ধ্ব-১৯ বিশ্বকাপজয়ী ভারতীয় দলের এই স্পিনার নিজের রান আপেই ৩৬০ ডিগ্রি কোনো ঘুরে তারপর ডেলিভারি ছাড়েন। কিন্তু উত্তর প্রদেশের খেলোয়াড়দের অবাক করে দিয়ে ‘ডেড বল’ ঘোষণা দেন মাঠের আম্পায়ার।